กรมการศาสนาสรุปภาพรวมการจัดกิจกรรมสวดมนต์ข้ามปีทั่วโลกมีผู้เข้าร่วมกิจกรรมกว่า 21 ล้านคน เพิ่มขึ้นจากปีที่ผ่านมา กว่า 3 พันแห่ง
กรมการศาสนาสรุปภาพรวมการจัดกิจกรรมสวดมนต์ข้ามปีทั่วโลกมีผู้เข้าร่วมกิจกรรมกว่า 21 ล้านคน เพิ่มขึ้นจากปีที่ผ่านมา กว่า 3 พันแห่ง      นายกิตติพันธ์ พานสุวรรณ อธิบดีกรมการศาสนา เปิดเผย ผลสรุปภาพรวมการจัดกิจกรรมสวดมนต์ข้ามปี ถวายพระราชกุศล เสริมสิริมงคลทั่วโลกที่ร่วมกับสำนักงานสถิติแห่งชาติ  ด้วยการตั้งศูนย์ประสานงานระดับอำเภอ จังหวัด หน่วยงาน และระดับประเทศรวบรวมข้อมูลจากทั่วประเทศ พบว่า มีวัด ศาสนสถานและสถานที่อื่นๆ ที่จัดสวดมนต์ข้ามปีทั่วประเทศและในต่างประเทศทั้งหมด 36,559 แห่ง เพิ่มขึ้นจากปีที่ผ่านมาจำนวน 3,392 แห่ง แบ่งเป็นวัดในพื้นที่กรุงเทพมหานคร จำนวน 457 วัด วัดต่างจังหวัด 32,447 วัด วัดในต่างประเทศ 544 วัด และศาสนาสถานและสถานที่จัดงานอื่น ๆอีก 3,111 แห่ง มีผู้เข้าร่วมสวดมนต์ข้ามปีทั้งสิ้น 21,964,312 คน เพิ่มขึ้นจากปีที่ผ่ามมากว่าร้อยละ 6 มีวัดในต่างประเทศร่วมจัดกิจกรรมเพิ่มขึ้น อาทิ วัดอาซากุสะ ประเทศญี่ปุ่น วัดเหมอัศวาราม ประเทศจีน   วัดพระธาตุหลวง สาธารณรัฐประชาธิปไตยประชาชนลาว วัดปทุมวดีราชวราราม ประเทศกัมพูชา พระบรมธาตุชเวดากอง สหภาพแห่งเมียนมา อุทยานแห่งชาติ 104 แห่ง นอกจากนี้ ยังมีกิจกรรมสวดมนต์ข้ามปีที่จัดตามหลักอื่นๆ จัดกิจกรรมยังศาสนสถานทั่วประเทศ สำหรับตลอดทั้งวันนี้ ประชาชนยังสามารถเข้าร่วมกิจกรรมไหว้พระ 10 วัด สืบสิริสวัสดิ์ 10 รัชกาล โดยสามารถใช้บริการรถรับ-ส่งฟรี ตามเส้นทางที่มีความเกี่ยวเนื่องกับพระมหากษัตริย์แห่งราชวงศ์จักรีได้จนถึงเวลา 16.30 น.